Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: 
Paragraph Index: 159

1. JEGYZ ŐKÖNYV (a 3. Cikk 2. bekezdésének hivatkozása szerint) A VÁMOK ELTÖRLÉSE MAGYARORSZÁG ÉS IZRAEL KÖZÖTT A jelen Jegyzőkönyv a) Mellékletében nem szereplő, Izraelből származó termékekre Magyarországon alkalmazott importvámokat a jelen Megállapodás hatálybalépésekor eltörlik. A jelen Jegyzőkönyv a) Mellékletében szereplő, Izraelből származó termékekre Magyarországon alkalmazott importvámokat az alábbi ütemterv szerint fokozatosan csökkentik: — a jelen Megállapodás hatálybalépésekor az alapvám 45%-ára, — 1999. január 1-jén az alapvám 30%-ára, — 2000. január 1-jén az alapvám 15%-ára, — 2001. január 1-jén nullára. A jelen Jegyzőkönyv b) és c) Mellékleteiben nem szereplő, Magyarországról származó termékekre Izraelben alkamazott importvámokat a jelen Megállapodás hatálybalépésekor eltörlik. A jelen Jegyzőkönyv b) Mellékletében szereplő, Magyarországról származó termékekre Izraelben alkalmazott importvámokat az alábbi ütemterv szerint fokozatosan csökkentik: — a jelen Megállapodás hatálybalépésekor az alapvám 1/3-ára, — 1999. január 1-jén a fennmaradó vámokat megszüntetik. A jelen Jegyzőkönyv c) Mellékletében szereplő, Magyarországról származó termékekre Izraelben alkalmazott importvámokat az alábbi ütemterv szerint fokozatosan csökkentik: — a jelen Megállapodás hatálybalépésekor az alapvám 60%-ára, — 1998. szeptember 1-jén az alapvám 40%-ára, — 1999. szeptember 1-jén az alapvám 20%-ára, — 2000. szeptember 1-jén a fennmaradó vámokat megszüntetik. A b) és c) Mellékletekben felsorolt termékek vámcsökkentésének kiszámítása céljából, az alapvám a csökkentés végrehajtásának napján érvényes legnagyobb kedvezményes elbánás szerinti vámtétel, illetve az 1996. szeptemberi vámtarifa-rendeletben közölt, a liberalizációs program ütemtervének megfelelő legnagyobb kedvezményes elbánás szerinti vámtétel közül az alacsonyabbik lesz. Mindkét Fél biztosítja, hogy a jelen Jegyzőkönyvben meghatározott liberalizációs ütemterveket semmiféle olyan változás ne érintse hátrányosan, amely import áruosztályozásukban bekövetkezik, beleértve új vámtarifacikkek bevezetését is. 1998/14. szám Az 1. Jegyzőkönyv a) Melléklete A 3. Cikk 2. bekezdésében hivatkozott termékek listája

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes